Arena Metallurg

Arena-Metallurg on monitoimihalli Magnitogorskissa Venäjällä. Hallissa on istumapaikkoja 7 700 katsojalle. KHL-liigaan osallistuva jääkiekkoseura HK Metallurg Magnitogorsk pelaa kotiottelunsa Arena-Metallurgissa. Historia Rakennussopimus allekirjoitettiin 19. toukokuuta 2005, urakoitsijapuolena oli suomalainen rakennusurakoitsija Lemcon. Avajaiset pidettiin 12. tammikuuta 2007. Areenan avausottelussa kohtasivat HK Metallurg Magnitogorsk ja HK Vitjaz Tšehov, jotka olivat pelanneet myös kolme viikkoa aiemmin Magnitokorskin vanhemman hallin I. H. Romazan -jääpalatsin jäähyväisottelussa.